Diari Oficial de la Generalitat Valenciana


Sumari del DOGV 5082, del 31-08-2005 (2005/9536)

ORDE de 19 de juliol de 2005, del conseller de Sanitat, per la qual es creen fitxers informatitzats EDO/AVE i RVM, i se suprimixen els següents: VIGILANCIA Y ESTUDIOS EPIDEMIOLÓGICOS, VEIND, MENIJO\_\*\*, ENEPIN (Xàtiva), ENEPIN (Vila-real) i ENEPIN (Àrea 11).
--------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2005/07/19/(2)/dof/vci/html**

### Dades del document

Número de DOGV
:   5082

Data del DOGV
:   31-08-2005

Secció del DOGV
:   I. DISPOSICIONS GENERALS

Número del document
:   2005/9536


Data del document
:   19-07-2005

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * dades personals
    * administració regional
    * base de dades
    * legislació

ORDE de 19 de juliol de 2005, del conseller de Sanitat, per la qual es creen fitxers informatitzats EDO/AVE i RVM, i se suprimixen els següents: VIGILANCIA Y ESTUDIOS EPIDEMIOLÓGICOS, VEIND, MENIJO\_\*\*, ENEPIN (Xàtiva), ENEPIN (Vila-real) i ENEPIN (Àrea 11). [2005/9536]
  
L'article 2 de la Llei Orgànica 15/1999, de 13 de desembre, de Protecció de Dades de Caràcter Personal, establix que la mateixa llei s'aplicarà a les dades de caràcter personal registrades en suport físic que les faça susceptibles de tractament, i a tota modalitat d'ús posterior d'estes dades pels sectors públic i privat.
  
Així mateix, l'article 20 de la mateixa llei disposa que la creació, modificació, o supressió dels fitxers de les administracions públiques només podran fer-se per mitjà de disposició general publicada en el Boletín Oficial del Estado o diari oficial corresponent.
  
La disposició addicional primera de la mateixa llei, que regula la normativa que s'ha d'aplicar relacionada amb els fitxers preexistents, establix que hauran d'adequar-se a la llei orgànica esmentatda dins del termini de tres anys, a comptar des de la seua entrada en vigor. En eixe termini, les administracions públiques, responsables de fitxers de titularitat pública, hauran d'aprovar la pertinent disposició de regulació del fitxer o adaptar l'existent.
  
L'article 10 i següents del Decret 96/1998, de 6 de juliol del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determinen el procediment d'inscripció en el registre esmentat dels fitxers informatitzats de dades personals creades o gestionades pels distints òrgans i entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la Conselleria competent per raó de la matèria.
  
En atenció de totes estes consideracions, segons que establix l'article 35.e) de la Llei 5/1983, de 30 de desembre, de Govern Valencià, una vegada complits els tràmits establits en l'article 12 del Decret 96/1998, de 6 de juliol, del Govern Valencià, i emés l'informe preceptiu de l'Àrea Jurídica.
  
ORDENE
  
Article 1
  
La present orde té per objecte la creació i regulació dels fitxers informatitzats que se citen en l'annex, de conformitat amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Article 2
  
El titular de l'òrgan administratiu responsable del corresponent fitxer adoptarà les mesures de gestió i organització que resulten necessàries per a assegurar la confidencialitat, seguretat i integritat de les dades, així com les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
Article 3
  
Les persones afectades del fitxer informatitzat poden exercir el seu dret d'accés, rectificació, i cancel·lació de dades, quan siga procedent, davant de l'òrgan que es concreta en esta orde.
  
Article 4
  
Segons que establix l'article 20.3 de la llei esmentada, se suprimixen els fitxers automatitzats de dades de caràcter personal: VIGILANCIA Y ESTUDIOS EPIDEMIOLÓGICOS, VEIND, MENIJO\_\*\*, ENEPIN (Xàtiva), ENEPIN (Vila-real) i ENEPIN (Àrea 11), amb els codis d'inscripció en el Registre General de Protecció de Dades, 4528032633, 3322028225, 5911091876, 0273197446, 6759984428 i 6897368577, respectivament.
  
Els responsables dels fitxers que se suprimixen esborraran les dades existents i posteriorment destruiran els suports físics que les contenien.
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 19 de juliol de 2005
  
El conseller de Sanitat,
  
VICENTE RAMBLA MOMPLET
  
ANNEX
  
Creació de fitxers
  
Conselleria de Sanitat
  
Direcció General de Salut Pública
  
EDO/AVE
  
1. Finalitat i ús del fitxer
  
El fitxer del registre de malalties de declaració obligatòria és el suport físic del sistema d'informació per al registre i vigilància de les malalties infeccioses sotmeses a vigilància i control a través de la notificació obligatòria de malalties, i possibilita la detecció de problemes que s'estiguen produïnt a la Comunitat Valenciana en el seu àmbit de referència.
  
Usos:
  
- Investigació epidemiològica
  
- Funció estadística pública.
  
2. Persones o col·lectius sobre els quals es pretén obtindre dades de caràcter personal.
  
- Ciutadans de la Comunitat Valenciana.
  
3. Procedència, procediment i suport per a la recollida de dades de caràcter personal
  
Procedència:
  
- La persona interessada mateixa o el seu representant legal.
  
Procediment:
  
- Enquestes o entrevistes
  
Suport:
  
- Paper
  
- Informàtic
  
4. Estructura bàsica del fitxer automatitzat i la descripció dels tipus de dades de caràcter personal que inclou.
  
- Nom i cognoms
  
- Núm. SS/ Mutualitat
  
- Adreça (postal, electrònica)
  
- Telèfon
  
- SIP
  
- Dades d'estat civil
  
- Dades de família
  
- Data de naixement
  
- Lloc de naixement
  
- Edat
  
- Sexe
  
- Nacionalitat
  
- Característiques d'allotjament, vivenda.
  
- Aficions i estils de vida.
  
- Lloc de treball
  
5. Cessions de dades de caràcter personal i, si és procedent, les transferències de dades que es prevegen a països tercers.
  
Centre Nacional d'Epidemiologia - Institut de Salut Carles III
  
6. Òrgan responsable del fitxer
  
Direcció General de Salut Pública
  
7. Servicis o unitats davant els quals pogueren exercir-se els drets d'accés, rectificació i cancel·lació.
  
Àrea d'Epidemiologia
  
8. Mesures de seguretat amb indicació del nivell bàsic, mitjà o alt exigible: nivell alt, segons els criteris del Reial Decret 994/1999, d'11 de juny, pel qual s'aprova el Reglament de Mesures de Seguretat dels fitxers informatitzats que continguen dades de caràcter personal.
  
RVM
  
1. Finalitat i ús del fitxer
  
Detectar la circulació dels diferents agents etiològics, les seues característiques i patrons de presentació. Determinar brots epidèmics. Identificar nous agents i malalties emergents. Incorporar nous elements de vigilància com a resistències bacterianes a antimicrobians i marcadors epidemiològics.
  
Usos:
  
- Investigació epidemiològica.
  
- Funció estadística pública.
  
2. Persones o col·lectius sobre els quals es pretén obtindre dades de caràcter personal.
  
Ciutadans de la Comunitat Valenciana.
  
3. Procedència, procediment i suport per a la recollida de dades de caràcter personal
  
Procedència:
  
- El propi interessat.
  
Procediment:
  
- Transmissió electrònica de les dades
  
Suport:
  
- Via telemàtica. Mitjançant l'ús de certificats electrònics emesos per la Generalitat Valenciana.
  
4. Estructura bàsica del fitxer automatitzat i la descripció dels tipus de dades de caràcter personal que inclou.
  
DNI/NIF
  
Nom i Cognoms
  
Núm. SS / Mutualitat
  
Adreça (Postal, electrònica)
  
Telèfon
  
SIP
  
Data de naixement
  
Lloc de naixement
  
Edat
  
Sexe
  
5. Cessions de dades de caràcter personal i, si és el cas, les transferències de dades que es prevegen a països tercers.
  
No estan previstes.
  
6. Òrgan responsable del fitxer
  
Direcció General de Salut Pública.
  
7. Servicis o unitats davant els quals pogueren exercir-se els drets d'accés, rectificació i cancel·lació.
  
Àrea d'Epidemiologia
  
8. Mesures de seguretat amb indicació del nivell bàsic, mitjà o alt exigible: nivell alt, segons els criteris arreplegats en el Reial Decret 994/1999, d'11 de juny, pel qual s'aprova el Reglament de Mesures de Seguretat dels fitxers informatitzats que continguen dades de caràcter personal.


Còpia Permalink ELI